****

JŪRMALAS DOME

|  |
| --- |
| Jomas iela 1/5, Jūrmala, LV - 2015, tālrunis: 67093816, e-pasts: pasts@jurmala.lv, www.jurmala.lv |

**SAISTOŠIE NOTEIKUMI**

Jūrmalā

|  |  |  |  |
| --- | --- | --- | --- |
|  |  | **Nr.** |  |

|  |  |
| --- | --- |
|  | (protokols Nr. , . punkts) |

**Jūrmalas valstspilsētas pašvaldības līdzdalības budžeta nolikums**

|  |
| --- |
| Izdoti saskaņā ar Pašvaldību likuma 61. pantu |

1. **Vispārīgie jautājumi**
2. Saistošie noteikumi (turpmāk – Nolikums) nosaka kārtību, kādā Jūrmalas valstspilsētas pašvaldība (turpmāk – Pašvaldība) organizē līdzdalības budžeta projektu konkursu (turpmāk – Konkurss) un piešķir finansējumu sabiedrības ierosināto pilsētas teritorijas attīstības projektu ideju (turpmāk – Projekti) īstenošanai Pašvaldības administratīvajā teritorijā, kā arī kārtību kādā notiek Projektu iesniegšana, vērtēšana un īstenošana.
3. Konkursu izsludina un organizē, kā arī sabiedrības līdzdalības budžeta ieviešanas procesu un Projektu īstenošanas uzraudzību nodrošina Jūrmalas valstspilsētas administrācija (turpmāk - Centrālā administrācija).
4. Konkursa mērķis ir veicināt Pašvaldības administratīvās teritorijas iedzīvotāju (turpmāk – iedzīvotāji) iesaisti teritorijas attīstības jautājumu izlemšanā.
5. **Projektiem paredzētais finansējums un pieteikumu kritēriji**
6. Jūrmalas dome, apstiprinot gadskārtējo Pašvaldības budžetu, apstiprina kopējā finansējuma apmēru līdzdalības budžeta Projektu īstenošanai.
7. Līdzdalības budžeta plānošanas vienības (teritorijas), finansējuma sadalījuma nosacījumi un maksimālā finansējuma apjoms viena Projekta īstenošanai tiek noteikti Jūrmalas valstspilsētas attīstības programmas 2023.-2029. gadam Investīciju plāna 2023.-2029. gadam pielikumā.
8. Finansējumu piešķir Projektiem, kas atbilst Nolikumā noteiktajiem atlases kritērijiem, saņēmuši visaugstāko novērtējumu iedzīvotāju balsojuma rezultātā un nepārsniedz gadskārtējā Pašvaldības budžetā līdzdalības budžetam apstiprināto kopējo finansējuma apmēru..
9. Iedzīvotāju balsošanai tiek virzīti Projektu pieteikumi, kas atbilst šādiem atlases kritērijiem:
	1. Projekta rezultāts ir plaši pieejams iedzīvotājiem;
	2. Projekts paredz ilglaicīgu (vismaz 10 gadus) infrastruktūras uzlabošanu, nodrošinot paliekošu vērtību sabiedrībai;
	3. Projektā paredzētie ieguldījumi ir ekonomiski pamatoti un tā rezultāta ikgadējās uzturēšanas izmaksas nepārsniedz 10 procentus gadā no kopējā attiecīgā Projekta budžeta;
	4. Projektā plānotās aktivitātes netiek finansētas no citām Pašvaldības atbalsta programmām un tās nav pretrunā ar Pašvaldības teritorijas attīstības plānošanas dokumentiem;
	5. Projektā tiek paredzēts ieguldījums Pašvaldības administratīvajā teritorijā. Ja attiecīgā īpašuma īpašnieks nav Pašvaldība, ir saņemams īpašnieka saskaņojums Projekta īstenošanai;
	6. Projektam nav komerciāls, reliģisks vai politisks raksturs.
10. Iedzīvotāju balsošanai netiek virzīti Projekta pieteikumi, ja:
	1. Projekta īstenošanu Pašvaldība jau ir uzsākusi;
	2. Projekta īstenošana paredzēta Pašvaldības īpašumā, kam noteikts vai tiek plānots cits izmantošanas veids.
11. **Projektu pieteikumu iesniegšanas kārtība un saturs**
12. Paziņojumu par Konkursa izsludināšanu publicē Pašvaldības oficiālajā tīmekļvietnē www.jurmala.lv, Pašvaldības informatīvajā izdevumā un Valsts vienotajā ģeotelpiskās informācijas portālā www.geolatvija.lv sadaļā “Līdzdalības budžets” (turpmāk – portāls www.geolatvija.lv), norādot:
	1. Projekta pieteikuma iesniegšanas vietu, veidu un formu;
	2. Projekta pieteikuma iesniegšanas termiņu, ne mazāku par 30 dienām;
	3. kontaktpersonu papildu informācijas saņemšanai;
	4. citu informāciju (ja attiecināms).
13. Projekta pieteikuma iesniedzējs (turpmāk - Iesniedzējs) var būt jebkura fiziska persona, kas ir sasniegusi vismaz 16 gadu vecumu, biedrība vai nodibinājums, kurā nav Pašvaldības dalības.
14. Jautājumus Pašvaldībai var uzdod ne vēlāk kā piecas darba dienas pirms Projekta pieteikuma iesniegšanas termiņa beigām.
15. Iesniedzējs konkursam var iesniegt neierobežotu skaitu Projekta pieteikumu.
16. Projekta pieteikums sagatavojams datorrakstā, valsts valodā un iesniedzams portālā www.geolatvija.lv, kur tiek norādīta (1. pielikums):
	1. informācija par Iesniedzēju un Projektu;
	2. zemes īpašnieka saskaņojums un apņemšanās slēgt zemes nomas/apsaimniekošanas līgumu uz laiku, kas sakrīt ar infrastruktūras amortizācijas periodu, ja Projekts paredz ieguldījumu citai personai piederošā īpašumā (2. pielikums);
	3. Projekta skice (norādāms Projekta būtiskāko elementu izvietojums zemesgabala robežu plānā vai izdrukas no tīmekļvietnes www.topografija.lv, www.kadastrs.lv vai portāla [www.geolatvija.lv](http://www.geolatvija.lv));
	4. Projekta budžeta tāme - Projekta īstenošanai nepieciešamais finansējums, norādot Projektā plānoto darbu apjomu, darbu un materiālu izmaksas, t.sk. paredzot no Projekta kopējās summas ne vairāk kā septiņus procentus projektēšanai un autoruzraudzībai un ne vairāk kā trīs procentus būvuzraudzībai (3. pielikums);
	5. vizualizācija vai attēls (vismaz viens vizuālais materiāls, kas atspoguļo Projekta sagaidāmo rezultātu);
	6. dokuments, kas apliecina Iesniedzēja pilnvarotās personas tiesības rīkoties Iesniedzēja vārdā (ja attiecināms).
17. Projekts nav uzskatāms par autortiesību objektu.
18. Iesniedzot Projektu, Iesniedzējs piekrīt, ka Projekts var tikt īstenots nepilnā apjomā vai ar izmaiņām, kur Pašvaldība saglabā Projekta funkcionalitāti maksimāli tuvu iesniegtajam Projektam.
19. Iesniedzējs ir tiesīgs līdz Projekta pieteikuma iesniegšanas termiņa beigām grozīt iesniegto Projekta pieteikumu.
20. Visas izmaksas, kas saistītas ar Projekta pieteikuma sagatavošanu un iesniegšanu, sedz Iesniedzējs.
21. **Projektu pieteikumu vērtēšanas kārtība**
22. Projektu pieteikumu atbilstību atlases kritērijiem izvērtē ar Pašvaldības izpilddirektora rīkojumu apstiprināta vērtēšanas komisija (turpmāk – Vērtēšanas komisija).
23. Ja Vērtēšanas komisijas loceklis, vērtējot konkursam iesniegtos Projektu pieteikumus, ir personīgi ieinteresēts kādā iesniegtā Projekta pieteikuma izskatīšanā, viņš par to informē pārējos Vērtēšanas komisijas locekļus un nepiedalās attiecīgā Projekta pieteikuma vērtēšanā.
24. Vērtēšanas komisijai ir šādi pienākumi:
	1. izvērtēt iesniegto Projektu pieteikumu atbilstību Nolikumam;
	2. novirzīt Projektu pieteikumus iedzīvotāju balsojumam;
	3. apstiprināt kārtējā gada līdzdalības budžeta Projektu sarakstu.
25. Vērtēšanas komisijai ir šādas tiesības:

21.1. viedokļa sniegšanai pieaicināt nozaru ekspertus;

21.2. lūgt Iesniedzējam Projekta pieteikuma precizējumus vai labojumus.

1. Konkursam iesniegtie Projektu pieteikumi tiek izvērtēti šādā kārtībā:

22.1. pirmā kārta - Vērtēšanas komisija izvērtē portālā geolatvija.lv saņemto Projekta pieteikuma atbilstību Nolikumam un izvirza tos Projekta pieteikumus, kas tiek nodoti iedzīvotāju balsošanā;

22.2. otrā kārta - iedzīvotāju balsojums portālā geolatvija.lv;

1. Vērtēšanas komisija noraida Projekta pieteikumu, ja:
	1. Projekta pieteikums neatbilst Nolikumā noteiktajiem atlases kritērijiem;
	2. Projekta īstenošana ir atzīta par neiespējamu;
	3. Projektu nav iespējams uzsākt triju mēnešu laikā pēc Konkursa rezultātu paziņošanas un īstenot divu gadu laikā;
	4. Konkursa ietvaros nav pieejami finanšu līdzekļi Projekta īstenošanai.
2. Vērtēšanas komisijai ir tiesības izbeigt Konkursu, ja:
	1. nav iesniegts neviens Projekta pieteikums;
	2. visi iesniegtie Projektu pieteikumi tiek noraidīti kādā no vērtēšanas posmiem;
	3. tiek konstatēts cits būtisks iemesls, kas liedz turpināt Konkursa norisi.
3. Vērtēšanas komisija 20 darba dienu laikā no Projektu pieteikumu iesniegšanas termiņa beigām nosaka, kuri iesniegtie Projektu pieteikumi tiek virzīti iedzīvotāju balsojumam.
4. Lēmums par Projekta pieteikuma apstiprināšanu un nodošanu publiskajam balsojumam vai noraidīšanu, tiek paziņots Iesniedzējam piecu darba dienu laikā un tiek publicēts Pašvaldības oficiālajā tīmekļvietnē [www.jurmala.lv](http://www.jurmala.lv) un portālā [www.geolatvija.lv](http://www.geolatvija.lv), norādot Projekta nosaukumu, īstenošanas vietu un Iesniedzēju.
5. **Balsošanas kārtība**
6. Centrālā administrācija, ņemot vērā Projektu pieteikumu izvērtēšanas rezultātus un Vērtēšanas komisijas atzinumu, sagatavo informāciju ievietošanai portālā [www.geolatvija.lv](http://www.geolatvija.lv) un publicē atbilstīgos Projektus iedzīvotāju balsošanai.
7. Balsot par Projektiem var elektroniski portālā [w](https://www.geolatvija.lvw)ww.geolatvija.lv, atbilstoši autorizācijas noteikumiem, vai klātienē Jūrmalas Centrālās bibliotēkas struktūrvienībās.
8. Balsojumā var piedalīties Pašvaldības administratīvajā teritorijā deklarētas fiziskās personas, kuras sasniegušas vismaz 16 gadu vecumu.
9. Balsošana notiek vismaz vienu kalendāro mēnesi. Balsošanas periods tiek norādīts paziņojumā par Konkursu Pašvaldības oficiālajā tīmekļvietnē [www.jurmala.lv](http://www.jurmala.lv) un Pašvaldības informatīvajā izdevumā, kā arī [www.geolatvija.lv](https://www.geolatvija.lv) sadaļā “Līdzdalības budžets”.
10. Iedzīvotājam ir tiesības balsot vienu reizi par katru Projektu.
11. **Balsojuma rezultātu apkopošana un to paziņošana**
12. Projekta ieviešana ir atbalstāma, ja par Projekta ideju ir saņemti ne mazāk kā 10 procenti no kopējā iedzīvotāju saņemto balsu skaita.
13. Ja balsojuma rezultātā vairāki Projekti saņem vienādu balsu skaitu, bet finansējums ir pietiekams tikai viena Projekta īstenošanai, tad tiek atbalstīts Projekts, kas iesniegts pirmais.
14. Noslēdzoties Konkursa balsojuma termiņam, 10 darba dienu laikā Vērtēšanas komisija apkopo balsojuma rezultātus, identificē Projektus, kas ir saņēmuši lielāko atbilstošo balsu skaitu un vienlaikus iekļaujas Konkursam gadskārtējā Pašvaldības budžetā apstiprinātajā kopējā finansējuma apmērā un apstiprina kārtējā gada līdzdalības budžeta Projektu sarakstu (turpmāk – Projektu saraksts).
15. Centrālā administrācija, nākamajā kārtējā Jūrmalas domes sēdē pēc Projektu saraksta apstiprināšanas, sniedz informatīvo ziņojumu par balsojuma rezultātā iedzīvotāju atbalstītiem Projektiem.
16. Projektu īsteno Pašvaldības institūcija atbilstoši tās nolikumā vai Pašvaldības izpilddirektora rīkojumā noteiktajiem uzdevumiem, sadarbojoties ar Iesniedzēju.
17. Centrālā administrācija par balsojuma rezultātiem paziņo Iesniedzējam piecu darba dienu laikā no 36. punktā minētās Jūrmalas domes sēdes.
18. Paziņojums par Konkursa rezultātiem tiek publicēts Pašvaldības oficiālajā tīmekļvietnē [www.jurmala.lv,](http://www.jurmala.lv) Pašvaldības informatīvajā izdevumā un geolatvija.lv., norādot informāciju par Projektu un tā īstenošanas vietu.
19. **Projekta īstenošana un uzraudzība**
20. Projekta īstenošanu uzsāk ne vēlāk kā trīs mēnešu laikā pēc Nolikuma 35. punktā minētās Jūrmalas domes sēdes un īsteno ne ilgāk kā divu gadu laikā.
21. Ja Projektu paredzēts īstenot īpašumā, kas nav Pašvaldībai piederošs, Centrālā administrācija ar tā īpašnieku slēdz līgumu par īpašuma izmantošanu. Šādā gadījumā projektā īstenotais labiekārtojums pēc desmit gadiem paliek zemesgabala īpašniekam un viņam ir tiesības to demontēt par saviem līdzekļiem, no tā atbrīvoties, vai turpināt uzturēt objektu.
22. Ja Projekta īstenošanas stadijā tiek konstatēts, ka Projekta apstiprinātās īstenošanas izmaksas pārsniedz apstiprināto finansējumu, tad Projekts tiek pārtraukts, izņemot gadījumus, ja ir izstrādāts būvprojekts un tiek samazināts kāds izmaksu posms ar mērķi iekļauties budžetā vai Jūrmalas dome lemj citādi.

|  |  |  |
| --- | --- | --- |
| Priekšsēdētāja | (paraksts\*) | R. Sproģe |

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

**PASKAIDROJUMA RAKSTS**

**Jūrmalas domes 2025. gada \_. \_\_\_\_\_\_\_ saistošajiem noteikumiem Nr.**

|  |  |
| --- | --- |
| **Paskaidrojuma raksta sadaļa** | **Norādāmā informācija**  |
| 1. Mērķis un nepieciešamības pamatojums
 | 1.1. Pašvaldību likuma 59.-62. pants nosaka jaunas iniciatīvas - līdzdalības budžets - ieviešanas kārtību pašvaldībām, kas atbilstoši Pašvaldību likuma Pārejas noteikumu 7. punktam ir jāuzsāk sākot ar 2025. gadu, paredzot finansējumu pašvaldības gadskārtējā budžetā. 1.2. Atbilstoši Pašvaldību likuma 59. pantam, saistošo noteikumu “Jūrmalas valstspilsētas pašvaldības līdzdalības budžeta nolikums” izdošanas mērķis ir veicināt pašvaldības administratīvās teritorijas iedzīvotāju iesaisti teritorijas attīstības jautājumu izlemšanā. Ar saistošajiem noteikumiem noteikta Jūrmalas valstspilsētas līdzdalības budžeta konkursa kārtība. 1.3. Saistošo noteikumu mērķis ir : 1.3.1.veicināt Jūrmalas valstspilsētas pašvaldības (turpmāk - Pašvaldība) iedzīvotāju iesaisti pilsētas teritorijas attīstības jautājumu plānošanā un izlemšanā, kā arī mērķtiecīgu līdzdalību, lai uzlabotu publisko ārtelpu apkaimēs, veicinot iedzīvotāju sadarbību, radošumu un līdzdalību pašvaldības teritorijas attīstībā.1.3.2. Pašvaldībai iegūt iedzīvotāju atgriezenisko saiti par nepieciešamajiem publiskās ārtelpas uzlabojumiem. |
| 1. Fiskālā ietekme uz pašvaldības budžetu
 | [2.1. Pašvaldību likuma](https://likumi.lv/ta/id/336956-pasvaldibu-likums) [59.](https://likumi.lv/ta/id/336956-pasvaldibu-likums#p59) panta otrā daļa nosaka, ka dome gadskārtējā pašvaldības budžetā paredz finansējumu līdzdalības budžetam vismaz 0,5 procentu apmērā no Pašvaldības vidējiem viena gada iedzīvotāju ienākuma nodokļa un nekustamā īpašuma nodokļa faktiskajiem ieņēmumiem, kas tiek aprēķināti par pēdējiem trim gadiem. 2.2. Atbilstoši 2024. gada 6. decembra likuma “Par valsts budžetu 2025. gadam un budžeta ietvaru 2025., 2026. un 2027. gadam” 19. pantam - Pašvaldības dome gadskārtējā pašvaldības budžetā 2025. gadam paredz finansējumu līdzdalības budžetam ne mazāk kā 0,1 procenta apmērā, 2026. gadā ne mazāk kā 0,2 procentu apmērā, 2027. gadā ne mazāk kā 0,3 procentu apmērā un 2028. gadā ne mazāk kā 0,4 procentu apmērā no pašvaldības vidējiem viena gada iedzīvotāju ienākuma nodokļa un nekustamā īpašuma nodokļa faktiskajiem ieņēmumiem, kas tiek aprēķināti par pēdējiem trim gadiem. 2.3. Ņemot vērā Pašvaldības gadskārtējā budžeta plānotos ieņēmumus un izdevumus, Jūrmalas dome Jūrmalas valstspilsētas attīstības programmas 2023.-2029. gadam Investīciju plāna 2023.-2029. gadam pielikumos ik gadu definēs pieejamo finansējumu līdzdalības budžetam gadskārtējā budžeta ietvaros, ņemot vērā augstāk norādīto normatīvo aktu reglamentēto kārtību. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | 3.1. Sociālā ietekme - tiks veicināta sabiedrības iesaiste teritorijas attīstības jautājumu izlemšanā, kas sniegs pozitīvu ietekmi uz pilsoniskās līdzdalības veicināšanu Pašvaldībā, iesaistot iedzīvotājus lēmuma pieņemšanas procesā, tiks stiprināta iedzīvotāju atbildība par savu apkārtējo vidi. Caur dalību līdzdalības budžeta ieviešanas procesā, iedzīvotājiem tiek dota iespēja ietekmēt pašvaldības finanšu resursu sadali un veidot izpratni par pašvaldības procesiem.3.2. Ietekme uz vidi - saistošo noteikumu pieņemšana labvēlīgi ietekmēs apkārtējo vidi, jo tiesiskais regulējums attiecināms uz sabiedrībai pieejamu publisku ārtelpu – tiks īstenoti projekti, kas virzīti uz teritorijas sakopšanu, jaunu vides objektu izveidošanu, atpūtas vietu iekārtošanu, sporta un aktīvās atpūtas infrastruktūras izveidošanu un citu publiskās ārtelpas pilnveidi, atbilstoši sabiedrības grupu interesēm.3.3. Saistošo noteikumu ieviešanas rezultātā, t.i. faktisko Projekta ieviešana pozitīvi ietekmēs iedzīvotāju fizisko un garīgo veselību. Sekmējot publiskās ārtelpas pilnveidi – tiks veicināts aktīvāks iedzīvotāju dzīvesveids, tostarp, dabas tuvums un atpūtas zonas palīdz mazināt psiholoģisko spriedzi, bet koplietošanas zaļās zonas veicina arī sociālo mijiedarbību. 3.4. Līdzdalības budžeta ietvaros tiktu sakārtotas publiski pieejamās teritorijas, kas var atstāt pozitīvu ietekmi uz blakus esošajām uzņēmējdarbības teritorijām, veicinot pozitīvu ietekmi uz uzņēmējdarbības vidi.3.5. Ietekmes uz konkurenci nav. |
| 1. Ietekme uz administratīvajām procedūrām un to izmaksām
 | 4.1. Saistošie noteikumi ir piemērojami, Jūrmalas domei gadskārtējā budžetā paredzot finansējumu konkursa norisei, atbilstoši saistošajiem noteikumiem. 4.2. Projektu pieteikumu sagatavošanas konsultēšanu, projektu konkursu pieteikumu apkopošanu un virzīšanu izskatīšanai vērtēšanas komisijai organizē, kā arī projektu kontroli organizē, Jūrmalas valstspilsētas administrācija savas esošās atlīdzības ietvaros. Saistošie noteikumi paredz, ka līdzdalības budžeta konkursā iesniegtos projektus izskata vērtēšanas komisija.4.3. Visas izmaksas, kas saistītas ar projekta pieteikuma sagatavošanu un iesniegšanu, sedz iesniedzējs. Administratīvo procedūru izmaksas nav paredzētas.  |
| 1. Ietekme uz pašvaldības funkcijām un cilvēkresursiem
 | Saistošo noteikumu realizēšanai nav nepieciešami papildu cilvēkresursi, nav nepieciešama jaunu institūciju vai darba vietu izveide. |
| 1. Informācija par izpildes nodrošināšanu
 | Saistošo noteikumu izpildē iesaistītas Jūrmalas valstspilsētas administrācijas struktūrvienības un pēc nepieciešamības, objektīva priekšstata gūšanai pieteikumu izvērtēšanā, tiek pieaicināti Pašvaldības iestāžu eksperti.Projektu iesniegšana un iedzīvotāju balsošana notiks geolatvija.lv līdzdalības budžeta informācijas sistēmas modulī.Iesniegto līdzdalības budžeta Projektu ideju atbilstību noteiktajiem kritērijiem un iedzīvotāju balsošanai nodod konkursa Vērtēšanas komisija, kura izveidota ar Pašvaldības izpilddirektora rīkojumu. |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saistošo noteikumu īstenošanai paredzētās izmaksas ir samērīgas pret ieguvumiem no iecerētā mērķa sasniegšanas, proti, Jūrmalas valstspilsētas iedzīvotāju interesēm.Iedzīvotāju Projektos paredzētie ieguldījumi tiek plānoti ekonomiski pamatoti, un realizēto Projektu gadskārtējās uzturēšanas izmaksas nevarēs pārsniegt 10 % gadā no kopējā attiecīgā projekta budžeta. |
| 1. Izstrādes gaitā veiktās konsultācijas ar privātpersonām un institūcijām
 | 8.1. Saistošo noteikumu izstrādes procesā notikušas konsultācijas ar citām pašvaldībām un VARAM. * 1. Atbilstoši Pašvaldību likuma 46. panta trešajai daļai, sabiedrības viedokļa noskaidrošanai un priekšlikumu iesniegšanai, saistošo noteikumu projekts un tam pievienotais paskaidrojuma raksts tika publicēts Jūrmalas valstspilsētas pašvaldības tīmekļvietnē [www.jurmala.lv](https://www.jurmala.lv) laika posmā no 2025.gada \_\_.\_\_\_\_\_\_ līdz 2025.gada \_\_.\_\_\_\_\_\_\_\_.
 |

|  |  |  |
| --- | --- | --- |
| Priekšsēdētāja | (paraksts\*) | R. Sproģe |

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

1. pielikums Jūrmalas domes

2025. gada . marta saistošajiem noteikumiem Nr.

***“Jūrmalas valstspilsētas pašvaldības līdzdalības budžets”***

**PIETEIKUMA VEIDLAPA**

**Informācija par Projektu**

|  |  |
| --- | --- |
| Projekta nosaukums | *Tiek norādīts Projekta nosaukums.* |
| Projekta atslēgas vārdi un birkas | *Nav obligāti jānorāda* |
| Projekta attēls vai vizualizācija | *Vismaz viens vizuālais materiāls, kas atspoguļo Projekta sagaidāmo rezultātu* |
| Projekta apraksts | *Konspektīvi, apraksta formā tiek sniegta informācija par Projekta īstenošanas mērķi un sasniedzamo (sagaidāmo) rezultātu. Papildus tiek norādīts sabiedrības ieguvums Projekta īstenošanas laikā un pēc Projekta īstenošanas pabeigšanas. (Līdz 3000 zīmēm.)* |
| Projekta īstenošanai nepieciešamais finansējums, atbilstoši Projekta BUDŽETA VEIDLAPĀ norādītajam | *Tiek norādīts Projekta īstenošanai nepieciešamais, plānotais finansējums.* |
| Papildus informācija | *Papildus informācija pašvaldības līdzdalības budžeta projektu koordinatoram.* |

2. pielikums Jūrmalas domes

2025. gada . marta saistošajiem noteikumiem Nr.

***“Jūrmalas valstspilsētas pašvaldības* *līdzdalības budžets”***

APLIECINĀJUMS

20\_\_. gada \_\_\_\_. \_\_\_\_\_\_\_\_\_\_\_\_\_\_

Pamatojoties uz 2025. gada . marta Jūrmalas domes saistošajiem noteikumiem Nr.

“Jūrmalas valstspilsētas pašvaldības līdzdalības budžeta nolikums”

es,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 *(zemes īpašnieka vārds, uzvārds, p.k.)*

īpašuma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, īpašnieks

 *(Adrese, kadastra Nr.)*

apliecinu, ka piekrītu:

* Jūrmalas valstspilsētas līdzdalības budžeta projekta

*(projekta nosaukums)*

īstenošanu mana īpašuma teritorijā;

* Projekta ietvaros izveidotā infrastruktūra būs sabiedrībai plaši pieejama un publiskā lietošanā esoša visu izveidotās infrastruktūras izmantošanas laiku (ja projekta ietvaros tiek veidota infrastruktūra).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vārds, uzvārds, tālrunis)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(datums, paraksts)*

**\* Šis dokuments ir parakstīts ar drošu elektronisko parakstu un satur laika zīmogu**

|  |
| --- |
| 3. pielikums Jūrmalas domes  |
| 2025. gada . marta saistošajiem noteikumiem Nr.  |

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  |  |  |  |  |  |  |
|  | ***“Jūrmalas valstspilsētas pašvaldības līdzdalības budžets”*** |
|  |  |  |  | ***BUDŽETA IZMAKSU VEIDLAPA*** |  |  |
|  |  |  |  | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* |  |  |
|  |  |  |  | *Projekta nosaukums* |  |  |
|  |  |  |  |  |  |  |
| ***N.p.k.*** | ***Izmaksu veids*** | ***Aprēķins*** | ***Summa, EUR***  | ***Piezīmes*** |
| *daudzums* | *mērvienība* | *cena (EUR)* | *daudzums x cena* |
| 1. | *Projektā plānotās aktivitātes nosaukums (piemēram: "Bērnu laukuma izveide")* |
| 1.1. | *Piemēram: Šūpoles* | *2* | *gab.* |  *296.55*  | *593.10* |  |
| 1.2. | *Piemēram: Zemes segums* | *50* | *m2* |  *12.00*  | *600.00* |   |
| 1.3. | *…* |  |  |  | *0.00* |   |
| 2. |  |
| 2.1. | ***Projektēšana un autoruzraudzība\**** | - | - | - |  |   |
| 2.2. | ***Būvuzraudzība\*\**** | - | - | - |  |   |
| *IZMAKSAS KOPĀ, EUR un %* | ***1193.10*** |  |
| **\*ne vairāk kā 7% no kopējās projekta kopsummas** |  |  |
| **\*\*ne vairāk kā 3% no kopējās projekta kopsummas** |  |  |
|  |  |  |  |  |  |  |